ร้อนจัด ไฟฟ้าพีคปลายเม.ย. ระดมปิด-ปรับ-ปลด-เปลี่ยน
นายสราวุธ แก้วตาทิพย์ รองปลัดกระทรวงพลังงานเปิดเผยว่า คณะทำงานจัดทำค่าพยากรณ์ความต้องการไฟฟ้าได้ประมาณความต้องการใช้ไฟฟ้าสูงสุดของประเทศ (พีค) ในปีนี้ที่คาดว่าจะอยู่ที่ 35,889 เมกะวัตต์ เพิ่มขึ้น 4.6% จากปี 2561 โดยในปีนี้กรมอุตุนิยมวิทยาคาดการณ์ว่าอุณหภูมิช่วงหน้าร้อนอยู่ที่ 42-43 องศาเซลเซียส ทำให้กระทรวงพลังงานคาดว่าพีคจะเกิดในปลายเดือน เม.ย.-ต้นเดือน พ.ค. ขณะที่เมื่อปีที่ผ่านมาเกิดขึ้นเมื่อวันที่ 24 เม.ย.2561 ณ เวลา 13.51 น. ที่ระดับ 34,317 เมกะวัตต์,การเกิดขึ้นของพีคมีหลายองค์ประกอบ โดยหากอุณหภูมิเปลี่ยนแปลงเพิ่มขึ้นหรือลดลง 1 องศาเซลเซียสจะมีผลต่อการใช้ไฟฟ้า 400 เมกะวัตต์ รวมทั้งการผลิตไฟฟ้าของกลุ่มผู้ผลิตไฟฟ้าใช้เองที่อาจเติบโตขึ้นก็ทำให้พีคเพิ่มขึ้นได้ และประเทศไทยเข้าสู่ฤดูร้อนเร็วกว่าปกติ โดยปีนี้เริ่มเข้าสู่ฤดูร้อนตั้งแต่ปลายเดือน ก.พ. และคาดว่าจะยาวไปถึงกลางเดือน พ.ค. อาจทำให้ตัวเลขพีคปีนี้สูงกว่าที่คาดการณ์ไว้ก็ได้,กระทรวงพลังงานได้จัดเตรียมมาตรการสร้างความตระหนักรับรู้ ในการประหยัดพลังงานและขอความร่วมมือจากภาคประชาชน เอกชนและอุตสาหกรรม ให้ช่วยกันลดใช้ไฟฟ้าอย่างจริงจัง โดยได้มีการประชาสัมพันธ์ผ่านมาตรการ 4 ป. ตั้งแต่วันที่ 12 เม.ย.เป็นต้นไป ได้แก่ ปิดอุปกรณ์ไฟฟ้าที่ไม่จำเป็น ปรับอุณหภูมิเครื่องปรับอากาศเป็น 26 องศา ปลดปลั๊กอุปกรณ์ไฟฟ้าเมื่อเลิกใช้ เปลี่ยนมาใช้อุปกรณ์ประหยัดไฟเบอร์ 5 เพื่อลดพีคไฟฟ้า.
นายสราวุธ แก้วตาทิพย์ รองปลัดกระทรวงพลังงานเปิดเผยว่า คณะทำงานจัดทำค่าพยากรณ์ความต้องการไฟฟ้าได้ประมาณความต้องการใช้ไฟฟ้าสูงสุดของประเทศ (พีค) ในปีนี้ที่คาดว่าจะอยู่ที่ 35,889 เมกะวัตต์
กระทรวงพลังงาน,ความต้องการไฟฟ้า,การใช้ไฟฟ้าสูงสุด,หน้าร้อน,ฤดูร้อน,ประหยัดพลังงาน,ลดใช้ไฟฟ้า